
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 191 
                                                            din 19 decembrie 2024
privind darea în folosință gratuită a unor spații pentru desfășurarea activității 

Direcției de Asistență Socială Sighișoara

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 38.207/04.12.2024 şi la Consiliul Local Sighișoara cu nr. 39.235/12.12.2024, de referatul de aprobare, înregistrat cu nr. 38.206/04.12.2024, al Primarului municipiului, în calitate de iniţiator, calitate conferită de prevederile art. 136 alin. (1) coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighişoara nr. 84/29.03.2018 privind înființarea Direcției de Asistență Socială Sighișoara, cu personalitate juridică, în subordinea Consiliului Local Sighișoara, precum și aprobarea Organigramei și a Statului de funcții ale acesteia;

Ținând cont de faptul că, pentru a da eficiență prevederilor art. 1 din Hotărârea Consiliului Local Sighişoara nr. 109/18.05.2018, prin care se stabilește sediul Direcției de Asistență Socială Sighișoara, în municipiul Sighișoara, Piața Muzeului, nr. 7, jud. Mureș, în baza Hotărârii Consiliului Local Sighișoara nr. 191/31.08.2023, s-a încheiat între Municipiul Sighișoara, în calitate de comodant, și Direcția de Asistență Socială Sighișoara, în calitate de comodatar, Contractul de comodat nr. 30.352/11.09.2023, pentru o perioadă de 5 ani, prin care au fost remise spre folosință Direcției de Asistență Socială încăperile cu nr. 8, 9, 10, 11, 15, 62 și 65 din incinta edificiului Primăriei Municipiului Sighișoara;

Având în vedere și Regulamentul de Organizare și Funcționare al Direcției de Asistență Socială Sighișoara, aprobat prin Hotărârea Consiliului Local Sighişoara nr. 278/21.12.2023, în care se stipulează, la art. 9, faptul că sediul administrativ al Direcţiei de Asistenţă Socială Sighişoara este în municipiul Sighişoara, Piața Muzeului, nr. 7, și reținând și prevederile referitoare la structura organizatorică, atribuţiile şi competenţele specifice fiecărui serviciu/compartiment din cadrul direcției;

Văzând adresa cu nr. 4.003/29.11.2024 a Direcției de Asistență Socială Sighișoara, înregistrată la Municipiul Sighișoara cu nr. 37.840/02.12.2024, prin care solicită inițierea și supunerea spre aprobarea Consiliului Local Sighișoara, a unui proiect de hotărâre cu privire la darea în folosință gratuită, pe o perioadă de 5 ani, a unor spații, în vederea unei mai bune organizări și a eficientizării activității Direcției de Asistență Socială Sighișoara din punct de vedere al  ergonomiei spațiilor de lucru aferente compartimentelor din structura acestei instituții, precum și încheierea contractului de comodat, mai exact a actului adițional între Municipiul Sighișoara, în calitate de comodant, și Direcția de Asistență Socială Sighișoara, în calitate de comodatar, având ca obiect remiterea spre folosință cu titlu gratuit a încăperilor 3, 4, 5, 6, 7, 8, 9, 10, 11 din incinta edificiului Primăriei Municipiului Sighișoara; 

Având în vedere prevederile art. 858 - 865 și cele ale art. 874 - 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 108 lit. ,,d” și ale art. 349 - 353 din aceasta;

Având în vedere că imobilul situat în Municipiul Sighișoara, str. Piața Muzeului, nr. 7, în care sunt situate spațiile, nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;
Având în vedere Raportul de specialitate al Serviciului Relații Publice, Comunicare, Protocol și Administrativ, înregistrat cu nr. 38.210/04.12.2024, prin care se propune darea în folosință gratuită a unor spații pentru desfășurarea activității Direcției de Asistență Socială Sighișoara;

Având în vedere avizele favorabile ale tuturor comisiilor pe domenii de specialitate;  
În temeiul prevederilor art. 108, art. 129 alin. (2) lit. „c” și lit. „d”, alin. (6) lit. „a”, alin. (7) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 
   H O T Ă R Ă Ş T E:
Art. 1. (1) Se aprobă darea în folosință gratuită către Direcția de Asistență Socială Sighișoara, a încăperilor nr. 3, 4, 5, 6, 7, 8, 9, 10 și 11 aflate în incinta edificiului Primăriei Municipiului Sighișoara, situat în Municipiul Sighișoara, Piața Muzeului nr. 7, spații aflate în domeniul public al Municipiului Sighișoara, cuprinse în C.F. nr. 59.105, cu nr. top. 59.105 - C1, în suprafață totală de 2.859 mp., reprezentând 6,71% din suprafața totală a edificiului evidențiată, cu valoarea de inventar de 9.546.097,13 lei, pentru desfășurarea activității Direcției de Asistență Socială Sighișoara, cu sediul în Sighișoara, Piața Muzeului nr. 7, jud. Mureș.

(2) Pentru încăperile nr. 15, 62 și 65 aflate în incinta edificiului Primăriei Municipiului Sighișoara, situat în Municipiul Sighișoara, Piața Muzeului nr. 7, constituind împreună cu încăperile nr. 8, 9, 10 și 11, spații aflate în domeniul public al Municipiului Sighișoara, cuprinse în C.F. nr. 59.105, cu nr. top. 59.105 - C1, în suprafață totală de 137,30 mp., reprezentând 4,8% din suprafața totală a edificiului evidențiată cu valoarea de inventar de 9.546.097,13 lei, și aflate deja în folosință gratuită a Direcției de Asistență Socială Sighișoara, darea în folosință cu referire la acestea își încetează aplicabilitatea, urmând a se proceda la preluarea lor pe bază de proces - verbal de predare - primire de către proprietar, Municipiul Sighișoara, în termen de 15 zile de la data adoptării prezentei hotărâri, acestea nemaifăcând obiectul dării în folosință gratuită. 
Art. 2. Ca o consecință a celor prevăzute la art. 1 din prezenta, și cu respectarea aceluiași termen de 5 (cinci) ani, prevăzut în Hotărârea Consiliului Local Sighișoara nr. 191/31.08.2023, și care se aplică și în cazul în speță, de la data adoptării acesteia, cu posibilitate de prelungire, se aprobă încheierea unui act adițional la contractul de comodat nr. 30.352/11.09.2023, ce se va încheia între Municipiul Sighișoara, în calitate de comodant și Direcția de Asistență Socială Sighișoara, în calitate de comodatar, având ca obiect darea spre folosință gratuită a încăperilor  nr. 3, 4, 5, 6, 7, 8, 9, 10 și 11 din incinta edificiului Primăriei Municipiului Sighișoara, situat în Piața Muzeului nr. 7, spații aflate în domeniul public al Municipiului Sighișoara, cuprinse în C.F. nr. 59105, în suprafață totală de 2.859 mp., reprezentând 6,71% din suprafața totală a edificiului evidențiată cu valoarea de inventar de 9.546.097,13 lei, pentru desfășurarea activității Direcției de Asistență Socială Sighișoara, cu sediul în Sighișoara, Piața Muzeului nr. 7, jud. Mureș, potrivit anexei, care face parte integrantă din prezenta hotărâre.

Art. 3. Obligațiile Direcției de Asistență Socială Sighișoara și modalitățile de angajare a răspunderii sunt cele deja prevăzute în contractul de comodat a cărui aprobare s-a realizat prin adoptarea Hotărârii Consiliului Local Sighișoara nr. 191/31.08.2023.

Art. 4. Predarea - primirea spațiilor care fac obiectul actului adițional la contractul de comodat nr. 30.352/11.09.2023, se va face pe bază de proces - verbal, în termen de 15 zile de la data adoptării prezentei hotărâri, și va constitui anexă la actul adițional al contractului de comodat. 

Art. 5. Cu data adoptării prezentei, orice altă prevedere contrară își încetează aplicabilitatea.

Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Relații Publice, Comunicare, Protocol și Administrativ, Compartimentul Buget, Contabilitate, Salarizare – Direcţia Economică, Compartimentul Juridic – Serviciul Administrație Publică Locală din cadrul Municipiului Sighișoara şi Direcția de Asistență Socială Sighișoara, prin director executiv.
Art. 7. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

                 Gall Ernő
                                                                                                       Contrasemnează pentru legalitate
                                    SECRETARUL GENERAL al municipiului,

                                                         Bizo Anca
(Prezenta s-a adoptat cu 17 voturi ”pentru” și 1 vot ”împotrivă”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Secretar General;
  2 ex. Serviciul Relații Publice, Comunicare, Protocol și Administrativ;
  1 ex. Compartimentul Buget, Contabilitate, Salarizare – Direcția Economică;
  1 ex. Compartimentul Juridic – Serviciul Administrație Publică Locală;

  2 ex. Direcția de Asistență Socială Sighișoara.
11 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 191/19.12.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


